Document ID: 32013R0007

KOMISJONI MÄÄRUS (EL) nr 7/2013,
8. jaanuar 2013,
millega muudetakse määrust (EL) nr 748/2012, millega nähakse ette õhusõidukite ja nendega seotud toodete, osade ja seadmete lennukõlblikkuse ja keskkonnaohutuse sertifitseerimise ning projekteerimis- ja tootjaorganisatsioonide sertifitseerimise rakenduseeskirjad
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 20. veebruari 2008. aasta määrust (EÜ) nr 216/2008, mis käsitleb tsiviillennunduse valdkonna ühiseeskirju ja millega luuakse Euroopa Lennundusohutusamet ning tunnistatakse kehtetuks nõukogu direktiiv 91/670/EMÜ, määrus (EÜ) nr 1592/2002 ning direktiiv 2004/36/EÜ, (1) eriti selle artikli 6 lõiget 2,
ning arvestades järgmist:
(1)
Määruse (EÜ) nr 216/2008 artikli 6 lõikes 1 nõutakse, et tooted, osad ja seadmed vastaksid keskkonnakaitsenõuetele, mis sisalduvad rahvusvahelise tsiviillennunduse konventsiooni (edaspidi „Chicago konventsioon”) 16. lisas (välja arvatud 16. lisa liited), ning mida kohaldatakse I ja II köite suhtes alates 20. novembrist 2008.
(2)
Chicago konventsiooni ja selle lisasid on pärast määruse (EÜ) nr 216/2008 vastuvõtmist muudetud.
(3)
Seetõttu tuleks komisjoni määrust (EL) nr 748/2012 (2) vastavalt muuta.
(4)
Käesolevas määruses sätestatud meetmed põhinevad ameti arvamusel, mis esitati kooskõlas määruse (EÜ) nr 216/2008 artikli 17 lõike 2 punktiga b ja artikli 19 lõikega 1.
(5)
Käesoleva määrusega ette nähtud meetmed on kooskõlas määruse (EÜ) nr 216/2008 artikli 65 alusel loodud komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EL) nr 748/2012 I lisa (osa 21) muudetakse järgmiselt:
1)
jao A alajao A punkti 21.A.4 alapunkt a asendatakse järgmisega:
„a)
punktis 21.A.122, punkti 21.A.130 alapunkti b alapunktides 3 ja 4, punktis 21.A.133 ning punkti 21.A.165 alapunkti c alapunktides 2 ja 3 nõutav piisav kooskõlastus projekteerija ja tootja vahel ja”;
2)
jao A alajao F punkti 21.A.130 alapunkt b asendatakse järgmisega:
„b)
Nõuetele vastavuse deklaratsioon sisaldab:
1.
iga toote, osa või seadme puhul kinnitust, et toode või seade vastab heakskiidetud projekteerimisandmetele ja on kõlblik ohutuks kasutamiseks, ning
2.
iga õhusõiduki puhul kinnitust, et õhusõidukit on katsetatud nii maapinnal kui ka õhus kooskõlas punkti 21.A.127 alapunktiga a, ning
3.
iga mootori või muudetava sammuga propelleri puhul kinnitust, et tootja on teinud kooskõlas punktiga 21.A.128 mootorile või propellerile lõpliku funktsionaalse katse, ning
4.
mootori puhul lisaks kinnitust, et tervikmootor vastab mootori tootmise kuupäeval kehtivatele heitenõuetele.”;
3)
jao A alajao G punkti 21.A.165 alapunkti c alapunktid 2 ja 3 asendatakse järgmisega:
„2.
määrab, et muud tooted, osad või seadmed on terviklikud, vastavad heakskiidetud projekteerimisandmetele ja on kõlblikud ohutuks kasutamiseks enne EASA vormi 1 väljaandmist, millega tõendatakse nende vastavust heakskiidetud projekteerimisandmetele ja kõlblikkust ohutuks kasutamiseks;
3.
mootori puhul lisaks määrab, et tervikmootor vastab mootori tootmise kuupäeval kehtivatele heitenõuetele;
4.
määrab, et muud tooted, osad või seadmed vastavad kohaldatavatele andmetele enne EASA vormi 1 väljaandmist nõuetele vastavuse deklaratsioonina.”
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 8. jaanuar 2013

Labels: 7
8
1
20